**Tartu Spordiveteranide Koondise karikavõistlus“Tartu Bowling”**

**JUHEND**

**1 Võistluse eesmärk**

1.1 Ülemaailmse eakate päeva tähistamine.  
1.2 Bowlingu kui eakatele inimestele sobiva spordiala ja tervisespordi populariseerimine.  
1.3 Eakaid inimesi koondavate seltside ja klubide paremusjärjestuse selgitamine bowlingus.

**2. Aeg ja koht**

2.1 Võistlus viiakse läbi 15. oktoobril 2025.a. FunBowlingu bowlingusaalis Võru tn 55F, Tartus.  
2.2 Ürituse algus kell 13.45 Võistluse algus kl.14.

**3. Juhtimine**  
 3.1 Võistlust korraldab Tartu Spordiveteranide Koondise bowlingu sektsioon.   
3.2. Võistluse kohtunik on Fun bowlingusaali töötaja.

**4. Osavõtjad ja läbiviimise kord**  
4..1 Tartu SVK erinevate sektsioonide spordiveteranid ja seltside, klubide , päevakeskuste eakaid ühendavad võistkonnad (al. sünniaastast 1960 ja vanemad).  
 4 2.Võistlus on võistkondlik ja individuaalne.  
 4.3. Võistkonnas on igal rajal 5 mängijat/võistlejat, sealhulgas vähemalt kaks naist. (erand võistkonnal ‘’Meeste Garaaž’’, kelle võistkonnas on viis meest).  
 **5. Võistluse ajakava**  
5.1 Võistlejate andmete kontroll , ettevalmistus võistluseks, mängukingade laenutus, rajaga tutvus, pallide valik, jne. kl. 13.45.  
 5.1. Soojendusvisked kl.14.00  
5.2 Võistluse pidulik avamine kl. 14.15  
  
 **6. Tulemuste arvestamine ja autasustamine**  
 6.1 Võistkondade ning naiste ja meeste individuaalvõistluse paremusjärjestuse määrab kahe mänguvooru punktide summa (kahe mängu summa), millele liidetakse iga võistleja vanuse boonuspunktid (vanuse lisa) iga vooru kohta. Selleks on võistlejal igas voorus 1 lisapunkt iga aasta kohta alates sünniaastast 1960. Võistkondlik paremusjärjestuse selgitamiseks summeeritakse 5 võistleja tulemused koos vanuse aastapunktidega.  
6.2 Võrdsete punktide (koos boonuspunktidega) korral on otsustavaks kahe vooru kogutud punktide summa ilma boonuspunktideta, selle võrdsuse korral parima vooru punktide summa. Võistkondade võrdsete punktide korral on otsustavaks võistkonna tulemus ilma vanuse punktideta. Kui ka see on võrdne, saab määravaks võistkonna liikme parem tulemus ning individuaalvõistluse korral otsustab paremuse mõlemas viskevoorus visatud täistabamuste arv.   
6.3 Parima võistkond saab aastaks rändauhinna ,, Tartu Bowling´´, I, II ja III koha saavutanud võistkonna liikmed saavad medalid nagu ka individuaalsarvestuse 3 paremat naist ja meest.  
  
 **7. Omaosalus**   
7.1. Osalejatele on omaosaluseks mängujalatsite laenutus (2.-eur.) bowlingusaali FunBowling töötajalt.  
  
 **8. Võistluseks registreerimine**  
 8.1 Registreerimine e-posti teel e-aadressil:. peeter.zirk@gmail.com, või eelnevatel treeningutel (kolmap. ja neljapäeviti) FunBowlingu klubis, Võru tn 55F, **Palun registreerida võistkonnad 7. oktoobriks ning nimeliselt 10. okt. kl. 10.00-ks.** Registreerimislehel peab olema märgitud võistkonna nimi, võistlejate nimed, sünniajad ja võistkonna esindaja nimi ja kontaktandmed.

Võistluse korraldajad: Tartu SVK bowlingu sektsiooni esimees Aune Sepp tel. 53731507 ja sektsiooni nõukogu liige Peeter Zirk tel. 5074884